Black mouth cur

***Black mouth cur***, yang juga dikenali sebagai ***southern cur***, ***southern black mouth cur***, dan ***yellow black mouth cur***, ialah satu baka anjing Amerika bersaiz sederhana hingga besar daripada jenis *[[cur#Cur Amerika|cur]]*. Ia berasal dari selatan negara itu dan merupakan rakan pemburu popular, yang digunakan untuk memburu pelbagai buruan.

## Sejarah
Asal usul *black mouth cur* adalah di Amerika Syarikat Selatan; di sana, ia dikenali dengan sebilangan nama termasuk *southern cur*, *southern black mouth cur*, dan *yellow black mouth cur*. Terdapat sebilangan konjektur tentang keleluhurannya, yang daripadanya yang paling lazim ialah bahawa ia diturunkan daripada anjing – antaranya sesetengah ''malinois'' Belgium – yang dibawa ke Mississippi selatan oleh peneroka Eropah. Dalam persekitaran ini, anjing ini dibiakbakakan menjadi bentuk semasanya sebagai anjing pemburu popular jenis *[[cur#Cur Amerika|cur]]* dan dari Mississippi ia tersebar ke pergunungan Kentucky, Missouri, Carolina Utara, dan Tennessee dan akhirnya ke rantau Big Thicket di Texas Tenggara. Watak judulan dalam novel *[[Old Yeller]]* karya Fred Gipson didakwa merupakan *black mouth cur*. Pada tahun 1987, sebuah kelab baka, iaitu Southern Black Mouth Cur Breeders Association ("Persatuan Pembiak Baka *Southern Black Mouth Cur*"), dibentuk dan, pada tahun 1998, baka ini diiktiraf oleh United Kennel Club. Pertubuhan-pertubuhan penyelamatan anjing negeri utara telah giat memindahkan anjing yang diselamatkan daripada baka ini dari tempat perlindungan di selatan.

## Florida
*Black mouth cur* ialah penyumbang genetik yang diketahui kepada "anjing perang Florida" yang lazim, yang dikenali dengan bermacam-macam nama seperti *Florida cur*, *Florida cow dog* ("anjing lembu Florida"), *Florida/Cracker cur*, atau *Florida Cracker dog*. Dengan asal usul dari Florida, gembala lembu ini telah berkhidmat sebagai pertahanan terhadap kucing liar, babi hutan, dan beruang sejak zaman awal penternakan lembu di rantau ini. *Florida cracker cur* dibiakbakakan untuk kebolehan kerjanya. Ia biasanya mempunyai tubuh berotot dan muncung cukup terbentuk. Berbanding dengan *cur* lain, ia cenderung untuk bersaiz lebih besar dan bertulang lebih besar. Warna lapis bulunya termasuk perang, putih, atau hitam, kerap dengan tompok-tompok putih pada kaki dan dada. Ia kerap dikelirukan dengan *black mouth cur*. Kebanyakan anjing perang Florida mempunyai campuran anjing pengutip Labrador, sedikit *black mouth cur*, dan jumlah kecil *[[hound]]* dalam keleluhurannya. "Nip" dan "Tuck" merupakan *Florida Cracker cur* yang dihadiahkan kepada salah seorang protagonis oleh Orang Indian dalam *[[A Land Remembered|A Land Remembered, a history of Florida]]*, novel terlaris karya Patrick D. Smith.

## Perihal

### Penampilan
*Black mouth cur* ialah anjing atletik dan berotot yang bersaiz sederhana hingga besar. Ia berbeza-beza dengan besar dari segi ketinggian dan biasanya berdiri setinggi , dengan anjing individu yang diketahui mencecah ; piawaian baka mewajibkan ketinggian minimum  untuk jantan dan  untuk betina. Anjing ini biasanya berukuran seberat , sambil piawaian baka mengizinkan individu yang ketara lebih ringan, dengan berat minimum  untuk jantan dan  untuk betina. *Black mouth cur* mempunyai lapis bulu pendek dan padat, yang biasanya berwarna kuning, perang kekuning-kuningan, atau perang muda, walaupun individu perang gelap, *brindle*, dan hitam diketahui. Kepala baka ini adalah lebar dan rata, dengan telinga terkelepek dan muncung hitam yang melanistik secara distingtif. Dadanya lebar dan tungkainya panjang, demikian juga ekornya – yang biasanya tidak terpotong.

### Perwatakan
*Black mouth cur* berhati-hati terhadap orang asing dan diketahui tegas melindungi kanak-kanak, kadang-kadang hingga membantah ibu bapa yang mendisiplinkan anak mereka. Banyak anjing diketahui bergerak balas dengan lebih baik kepada wanita pengendali.

## Kegunaan
*Black mouth cur* ialah anjing berkuasa dan mungkin digunakan untuk penggembalaan, perburuan, atau penjagaan harta benda.

Ia digunakan secara meluas untuk perburuan di serata Amerika Syarikat Selatan terhadap pelbagai buruan termasuk beruang, babi jalang, rakun, rusa, dan tupai. Ia mempunyai reputasi sebagai pemburu pelahap yang biasanya menangkap dan membunuh binatang buruan di atas tanah, walaupun ia mungkin juga melakukan *treeing* dan pengepungan terhadap buruan.

## Catatan

## Catatan kaki

## Rujukan